11. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΘΝΙΚΗΣ  ΑΜΥΝΗΣ Αριθ. 307614 της 1/22 Δεκ. 1956 (ΦΕΚ  Β΄ 277) Περί καθορισμού ετησίας επιχορηγήσεως εις τον Α.Ο.Ο.Α. Έχοντες υπ’ όψει: α)Τας διατάξεις του άρθρ. 16 του υπ’ αριθ. 2906/54 Ν.Δ/τος «περί τροποποιήσεως και συμπληρώσεως του Α.Ν. 1563/50 «περί ιδρύσεως Αυτονόμου Οικοδομικού Οργανισμού Αξιωματικών» του Στρατού της Ξηράς, Θαλάσσης και Αέρος (Α.Ο.Ο.Α.). β)Την υπ’ αριθ. 1514/27.9.56 πράξιν του Υπουργικού Συμβουλίου. γ)Την από 12.11.1956 απόφασιν της Νομισματικής Επιτροπής, ληφθείσαν κατά την 989ην συνεδρίασιν αυτής, αποφασίζομεν: Καθορίζομεν ετησίαν επιχορήγησιν εις τον Α.Ο.Ο.Α. ανερχομένην δια μεν το οικονομικόν έτος 1957 εις δραχ. 625.000, από δε του οικονομικού έτους 1958 και εφεξής εις δραχ. 693.000, αναγραφομένης κατ’ έτος ισοπόσου πιστώσεως εις τον Πρ/σμόν του Υπουργείου Εθν. Αμύνης (ΓΕΣ). 